***Par LU iepirkuma***

***„Socioloģiska aptauja par***

***Iedzīvotāju dzīves meistarību un informācijpratību***

***projekta ,,Latvija. Pārskats par tautas attīstību”***

***vajadzībām (turpmāk- Iepirkums)***

***(Iepirkuma ident. Nr. LU 2016/14\_I) nolikumu***

**1.** Atbildot uz šī gada 15. februāra e-pasta vēstulē uzdoto jautājumu:

,,Vēlamies uzdot precizējošu jautājumu par iepirkuma „Socioloģiska aptauja par iedzīvotāju dzīves meistarību un informācijpratību projekta ,,Latvija. Pārskats par tautas attīstību” vajadzībām” (Iepirkuma identifikācijas Nr. LU 2016/14\_I) nolikumā norādītajām prasībām pretendentiem:  
"2.2.1. Pretendents pēdējo 3 (trīs) gadu laikā ir kopš 2013. gada 1. janvāra ir veicis vismaz 3 (trīs) iepirkuma priekšmetam līdzvērtīgus Pakalpojumus.  
2.2.3.1. Par iepirkuma priekšmetam līdzvērtīgu pakalpojumu tiek uzskatīts pakalpojums, kura ietvaros pretendents ir veicis starptautisku kvantitatīvu socioloģisko aptauju, kurā respondentu skaits nav bijis mazāks par vienu tūkstoti, vidējais intervijas ilgums nav bijis mazāks par 40 (četrdesmit) minūtēm un ir veiktas tiešās intervijas respondentu dzīvesvietās .  
  
Kā tiek pamatots, ka par "līdzvērtīgu pakalpojumu" tiek uzskatītas starptautiskas kvantitatīvas socioloģiskas, kas ietver tiešās intervijas, ja šis aktuālais iepirkums, atsaucoties uz Tehniskās specifikācijas prasībām, ir veicams Latvijas Republikas teritorijā? Ņemot vērā minēto, ir pamats uzskatīt, ka tiek nepamatoti ierobežota konkurence, neļaujot iepirkumā piedalīties uzņēmumiem, kas ir guvuši plašu pieredzi tiešo interviju veikšanā Latvijas Republikā”,

**sniedzam sekojošu skaidrojumu:**  iepirkuma ,,Socioloģiska aptauja par iedzīvotāju dzīves meistarību un informācijpratību projekta ,,Latvija. Pārskats par tautas attīstību” vajadzībām” (identifikācijas Nr. LU 2016/14\_I)nolikuma 7. lappusē 2.2.3. punktā noteikta prasība par pretendenta pieredzi pēdējo 3 (trīs ) gadu laikā kopš 2013. gada 1. janvāra veiktiem iepirkuma priekšmetam līdzvērtīgiem pakalpojumiem, proti: ,,2.2.3.1. Par iepirkuma priekšmetam līdzvērtīgu pakalpojumu tiek uzskatīts pakalpojums, kura ietvaros pretendents ir veicis starptautisku kvantitatīvu socioloģisko aptauju, kurā respondentu skaits nav bijis mazāks par vienu tūkstoti, vidējais intervijas ilgums nav bijis mazāks par 40 (četrdesmit ) minūtēm un ir veiktas tiešās intervijas respondentu dzīvesvietās”.

Šāda pieredze starptautisku kvantitatīvu aptauju veikšanā nepieciešama, jo izsludinātā iepirkuma par socioloģisku aptauju rezultātā **iegūtie dati tiks izmantoti zinātniskiem pētījumiem ar iespēju publicēt pētījumu rezultātus starptautiskos izdevumos starptautiskam salīdzinājumam**. Nolikuma tehniskajā specifikācijā ir noteikts iepirkuma mērķis: ,,Iegūt socioloģiskas aptaujas datus par iedzīvotāju dzīves meistarību un informācijpratību zinātniskiem pētījumiem projekta ,,Latvija. Pārskats par tautas attīstību” vajadzībām”. Šis izsludinātais iepirkums ir starptautiska pētījuma sastāvdaļa, kas ietver arī to, ka pētījums notika un notiek Latvijas teritorijā.

**2.** Vienlaikus Komisija konstatē, ka iepirkuma ,,Socioloģiska aptauja par iedzīvotāju dzīves meistarību un informācijpratību projekta ,,Latvija. Pārskats par tautas attīstību” vajadzībām” (identifikācijas Nr. LU 2016/14\_I)nolikuma 7. lappusē ieviesta tehniska pārrakstīšanās kļūda, tas ir- kļūdaini norādīts intervētāju skaits 2.3.8. punktā, proti, 2.3.8. Pretendenta apliecinājums, ka Pretendenta rīcībā ir pastāvīgs, koordinēts un apmācīts intervētāju tīkls (ne mazāk kā septiņdesmit intervētāji) **vietā jābūt:**

**,, 2.3.8. Pretendenta apliecinājums , ka Pretendenta rīcībā ir pastāvīgs, koordinēts un apmācīts intervētāju tīkls (ne mazāk kā piecdesmit intervētāji).”**